සිංහල භාෂාව ඉතා පහසුවෙන් පරිගණකගත කිරීමේ නව ක්‍රමවේදයක් හඳුන්වා දෙයි.සිංහල අක්ෂර මෙන්ම පාලි හා සංස්කෘත භාෂාවල අක්ෂරයන් පරිගණක භාවිතයේදී යොදා ගැනීමට තිබෙන අපහසුතා මග හැරීම සඳහා ජයන්ත අහංගම මහතා මෙම ක්‍රමවේදය නිර්මාණය කැර තිබේ.අප සාමාන්‍ය ව්‍යවහාරයේදී කතා බහ කරන ආකාරය අනුව සිංහල භාෂාවේ අක්ෂර පරිගණක ගත කිරීම සහ නිවැරදි ව්‍යාකරණානුකූලව භාෂාව පරිගණකගත කිරීම මෙම ක්‍රමය මගින් හැකි බවත් මාධ්‍ය ක්ෂේත්‍රයේ නියුක්ත හා පරිගණක භාවිතා කරන සියලු දෙනාටම ඉතා වැදගත් ක්‍රමවේදයක් බව තාක්ෂණ හා පර්යේෂණ අමාත්‍යාංශය ප්‍රකාශ කරයි.තාක්ෂණ හා පර්යේෂණ ඇමැති පාඨලී චම්පික රණවක මහතාගේ ප්‍රධානත්වයෙන් මෙය හඳුන්වාදීම අද ( 27 ) සිදු කරන අතර මෙම නව ක්‍රමවේදය නොමිලයේ බෙදා හැරීම පිණිස අමාත්‍යාංශය වැඩ පිළිවෙලක් සකස් කරමින් සිටී..